ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

19 ΝΟΕΜΒΡΙΟΥ 1987 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

622 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ * 

Οργανισμός του Νοσοκομείου του Ε.Ε.Σ. «ΑΣΚΛΗΠΙΕΙΟ» Βούλας 1 
Πλήρωση θέσης της Κατηγορίας ΠΕ στο Αντικαρκινικό Νοσοκομείο 

Θεσσαλονίκης «Θεαγένειο» . 2 

Παράταση προθεσμιών για τις μετεγγραφές στα ιδρύματα στα ιδρύ¬ 
ματα Τριτοβάθμιας Εκπαίδευσης . 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Α3β/οικ. 15598 (1) 

Οργανισμός του Νοσοκομείου του Ε.Ε.Σ. «ΑΣΚΛΗΠΙΕΙΟ» Βούλας. 

Ο ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παραγράφων 1,2,3 και 4 του άρθρου 10 του 
Ν.1397/83 «Εθνικό Σύστημα Τγείας» (Φ.Ε.Κ. 143/Α/83). 

2. Τις διατάξεις του Π.Δ/τος 87/86 «Ενιαίο πλαίσιο οργάνωσης 
των Νοσοκομείων» (Φ.Ε.Κ. 32/Α/86). 

3. Την 4/26.5.87 απόφασητου Δ.Σ. του Νοσοκομείου του Ε.Ε.Σ. 
«ΑΣΚΛΗΠΙΕΙΟ» Βούλας, αποφασίζουμε: 

Άρθρο Τ. 

Το Νοσοκομείο του Ε.Ε.Σ. «Ασκληπιείο» Βούλας που, σύμφωνα με 
το Π.Δ/γμα 594/85 «Μετατροπή του Νοσοκομείου του Ε.Ε.Σ. 
«Ασκληπιείο» Βούλας σε Νομικό Πρόσωπο Δημοσίου Δικαίου και υπα¬ 
γωγή του στις διατάξεις του Ν.Δ. 2592/53», αποτελεί νομικό πρό¬ 
σωπο δημοσίου δικαίου και υπάγεται στις διατάξεις του Ν.Δ.2592/53 
«Περί οργανώσεως της Ιατρικής Αντιλήψεως» (Φ.Ε.Κ. 254/Α/53), 
όπως τροποποιήθηκαν και συμπληρώθηκαν μεταγενέστερα, καθώς και 
στις διατάξεις του Ν.1397/83 «Εθνικό Σύστημα Τγείας» (Φ.Ε.Κ. 
143/Α/83) και στο οποίο εντάσσονται, ως αποκεντρωμένες οργανικές 
μονάδες του, και οι Σταθμοί Πρώτων Βοηθειών Αθήνας, Πάτρας και 
Θεσσαλονίκης, οργανώνεται και λειτουργεί .σύμφωνα με τις διατάξεις 
της απόφασης αυτής. 

Άρθρο 2. 

Επωνυμία - Έδρα - Σφραγίδα 

1. Το Νοσοκομείο αυτό ορίζεται ως Περιφερειακό Γενικό Νοσοκομείο 
και φέρει την επωνυμία ΠΕΡΙΦΕΡΕΙΑΚΟ ΓΕΝΙΚΟ ΝΟΣΟΚΟΜΕΙΟ 
«ΑΣΚΛΗΠΙΕΙΟ» Βούλας. 

2. Έδρα της κεντρικής υπηρεσίας του Νοσοκομείου είναι η Βούλα 
Αττικής. 

3. Το Νοσοκομείο έχει σφραγίδα στρογγυλή, στην οποία αναγράφο¬ 
νται σε επάλληλους κύκλους «ΕΛΛΗΝΙΚΗ ΔΗΜΟΚΡΑΤΙΑ - ΥΠΟΥΡ¬ 
ΓΕΙΟ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΠΕΡΙΦΕΡΕΙΑΚΟ ΓΕΝΙΚΟ ΝΟΣΟΚΟΜΕΙΟ «ΑΣΚΛΗΠΙΕΙΟ» ΒΟΥ¬ 
ΛΑΣ και στη μέση το εθνόσημο. 

Άρθρο 3. 

Σκοπός 

Σκοπός του Νοσοκομείου είναι: 

α) Η παροχή στο πλαίσιο και στην έκταση της διάρθρωσης της ιατρι¬ 
κής του υπηρεσίας, πρωτοβάθμιας και δευτεροβάθμιας περίθαλψης, 
ισότιμα για κάθε πολίτη ανεξάρτητα από την οικονομική, κοινωνική και 
επαγγελματική του κατάσταση, σύμφωνα με τους κανόνες του Εθνικού 


Συστήματος Υγείας. ' ^ 

β) Η ανάπτυξη και προαγωγή της ιατρικής έρευνας, και 
γ) Η εφαρμογή προγραμμάτων ειδίκευσης, συνεχούς εκπαίδευσης 
γιατρών, καθώς και εκπαίδευσης και επιμόρφωσης λειτουργών άλλων 
κλάδων υγείας. 

Άρθρο 4. 

Έσοδα 

Τα έσοδα του Νοσοκομείου είναι: 

α) Οι επιχορηγήσεις από τον κρατικό τακτικό προϋπολογισμό και 
από τον προϋπολογισμό δημοσίων επενδύσεων. 

β) Οι εισπράξεις από νοσήλια, εξέταστρα και λοιπές αμοιβές για πα¬ 
ροχή υπηρεσιών. 

γ) Οι πρόσοδοι από την ίδια αυτού περιουσία. 

δ) Τα έσοδα από δωρεές, κληροδοτήματα, εκποιήσεις κλπ. 

Άρθρο 5. 

Δύναμη κρεβατιών 

Η συνολική δύναμη του Νοσοκομείου ορίζεται σε επτακόσια (700) 
κρεβάτια. 

Άρθρο 6. 

Διάκριση υπηρεσιών 

1. Το Νοσοκομείο απαρτίζεται από τις υπηρεσίες: 
α) Ιατρική 

β) Νοσηλευτική 
γ) Διοικητική 

2. Κάθε υπηρεσία έχει τη δική της ξεχωριστή συγκρότηση και ιεραρ¬ 
χική διάρθρωση. Οι τρεις υπηρεσίες είναι μεταξύ τους ισότιμες και υπά¬ 
γονται ιεραρχικά στον Πρόεδρο του Δ.Σ. του Νοσοκομείου. 

3. Το προσωπικό που τοποθετείται και υπηρετεί σε άλλη υπηρεσία 
απ’ αυτή που υπάγεται κατά κλάδο και κατηγορία, σύμφωνα με τις δια¬ 
τάξεις της απόφασης αυτής, υπάγεται ιεραρχικά στην υπηρεσία που 
υπηρετεί. 

Άρθρο 7. 

Διάρθρωση Ιατρικής Υπηρεσίας 

1. Η Ιατρική Υπηρεσία του Νοσοκομείου διαρθρώνεται:* 

• α) Στους τομείς: 

αΐ. Παθολογικό με δύναμη εκατόν ογδόντα (180) κρεβάτια. 

α2. Πρώτο Χειρουργικό με δύναμη τριακόσια (300) κρεβάτια. 

α3. Δεύτερο Χειρουργικό με δύναμη διακόσια (200) κρεβάτια. 

α4. Ψυχιατρικό με δύναμη είκοσι (20) κρεβάτια. 

α5. Εργαστηριακό. 

β) Στα δίατομεακά τμήματα: 

βΐ. Επειγόντων περιστατικών 

β2. Ημερήσιας νοσηλείας 

2. Κάθε τομέας διαρθρώνεται σε τμήματα και μονάδες ως εξής: 
Ά ΠΑΘΟΛΟΓΙΚΟΣ ΤΟΜΕΑΣ 

α) Τμήματα: 
αΐ. Δύο (2) Παθολογικά 
α2. Ένα (1) Ρευματολογικό 
α3. Ένα (1) Καρδιολογικό 

α4. Ένα (1) Φυσικής Ιατρικής και Αποκατάστασης 

α5. Ένα (1) Παιδιατρικό 

α6. Ένα (1) Νεφρολογικό 

α7. Ένα (1) Νευρολογικό 

β) Μονάδες: 

βΐ. Τεχνητού Νεφρού 

β2. Εντατικής Θεραπείας 

Β' ΠΡΩΤΟΣ ΧΕΙΡΟΥΡΓΙΚΟΣ ΤΟΜΕΑΣ 

α) Τμήματα: 

αΐ. Οκτώ (8) Ορθοπεδικά 
α2. Ένα (1) Αναισθησιολογικό 
β) Μονάδες: 

Εντατικής Θεραπείας. 

Γ ΔΕΥΤΕΡΟΣ ΧΕΙΡΟΥΡΓΙΚΟΣ ΤΟΜΕΑΣ 
Τμήματα: 

α. Δύο (2) Γενικής Χειρουργικής, 
β. Ένα (1) Νευροχειρουργικό. 
γ. Ένα (1) Οφθαλμολογικό. 
δ. Ένα (1) Ουρολογικό, 
ε. Ένα (1) Ωτορινολαρυγγολογικό. 

Δ'ΨΥΧΙΑΤΡΙΚΟΣ ΤΟΜΕΑΣ 
Τμήματα: 

Ένα (1) ψυχιατρικό. 

Ε' ΕΡΓΑΣΤΗΡΙΑΚΟΣ ΤΟΜΕΑΣ . 

Τμήματα: 

α. Ένα (1) Μικροβιολογικό, 
β. Ένα (1) Βιοχημικό, 
γ. Ένα (1) ΓΙαθολογοανατομικό. 
δ. Ένα (1) Ακτινοδιαγνωστικό, 
ε. Ένα (1) Κυτταρολογικό. 
στ. Ένα (1) Αιματολογικό, 
ζ. Ένα (1) Αιμοδοσίας, 
η. Ένα (1) Φαρμακευτικό, 
θ. Ένα (1) Ανοσολογικό. 

3. Στους τομείς λειτουργούν τακτικά εξωτερικά ιατρεία αντίστοιχων 
ειδικοτήτων με τις ειδικότητες των γιατρών που υπηρετούν στο Νοσο¬ 
κομείο. 

4. Το αναισθησιολογικό τμήμα καλύπτει τις ανάγκες του πρώτου και 
δεύτερου Χειρουργικού τομέα. 

Άρθρο 8. 

Διάρθρωση Νοσηλευτικής Υπηρεσίας 

1. Η Νοσηλευτική Υπηρεσία αποτελεί διεύθυνση και διαρθρώνεται σε 
τέσσερις (4) τομείς, Ιο, 2ο, 3ο και 4ο που ο καθένας διαρθρώνεται σενο- 
σηλευτικά τμήματα ως ακολούθως: 

α) Ο πρώτος τομέας σε οκτώ (8) τμήματα που καλύπτουν του παθο¬ 
λογικό τομέα της ιατρικής υπηρεσίας. 

β) Ο δεύτερος τομέας σε οκτώ (8) τμήματα που καλύπτουν τον 
πρώτο χειρουργικό τομέα της ιατρικής υπηρεσίας, εκτός από το αναι- 
σθησιολογικό τμήμα. 

γ) Ό τρίτος τομέας σε έξι (6) τμήματα που καλύπτουν το δεύτερο χει¬ 
ρουργικό τομέα της ιατρικής υπηρεσίας. 

δ) Ο τέταρτος τομέας σε οκτώ (8) τμήματα που καλύπτουν τον ψυ¬ 
χιατρικό τομέα, τον εργαστηριακό τομέα, το αναισθησιολογικό τμήμα, 
.τα διατομεακά τμήματα, τα εξωτερικά ιατρεία και τα χειρουργεία της 
ιατρικής υπηρεσίας. 

2. Με απόφαση του Διοικητικού Συμβουλίου μπορεί να μεταφέρονται 
νοσηλευτικά τμήματα από τον ένα νοσηλευτικά τομέα στον άλλο, μέσα 
στα πλαίσια του κατωτέρου και ανωτέρου ορίου διάρθρωσης αυτών. 

3. Στο Νοσοκομείο συνιστάται νοσηλευτική επιτροπή που αποτελεί- 
ται από: 

α) Το δ/ντή-ντρια της νοσηλευτικής υπηρεσίας, ως πρόεδρο, 
β) Ένα (1) προϊστάμενο τμήματος από κάθε τομέα, 
γ) Ένα (1) διπλωματούχο τμήματος από κάθε τομέα. 

Τα μέλη (β) και (γ) εκλέγονται για δύο (2) χρόνια με μυστική ψηφο¬ 
φορία από το νοσηλευτικό προσωπικό του αντίστοιχου τομέα, που συνέρ¬ 
χεται με πρόσκληση του προϊσταμένου αυτού. 

Τα μέλη της νοσηλευτικής επιτροπής εκλέγουν με μυστική ψηφοφο¬ 
ρία τον αντιπρόεδρο μεταξύ των υπό στοιχείων (β) μελών και το γραμ¬ 
ματέα μεταξύ των υπό στοιχείων (γ) μελών. 

Η νοσηλευτική επιτροπή γνωμοδοτεί για κάθε θέμα που αφορά την 
οργάνωση και λειτουργία της νοσηλευτικής υπηρεσίας και εισηγείται 
σχετικά με τον πρόεδρό της στα αρμόδια όργανα του Νοσοκομείου. 

Άρθρο 9. 

Διάρθρωση Διοικητικής Υπηρεσίας 

1. Η Διοικητική υπηρεσία αποτελεί διεύθυνση και διαρθρώνεται σε 
τρεις (3) υποδιευθύνσεις: 

α. Υποδιεύθυνση Διοικητικού, 
β. Υποδιεύθυνση Οικονομικού, 
γ. Υποδιεύθυνση Τεχνικού. 

Κάθε υποδιεύθυνση διαρθρώνεται σε τμήματα και αυτοτελή γραφεία. 


όπως στις ακόλουθες παραγράφους. 

2. Η Υποδιεύθυνση Διοικητικού στα τμήματα: 
α. Προσωπικού. 

β. Γραμματείας, 
γ. Κίνησης Αρρώστων, 
δ. Γραμματείας Εξωτερικών Ιατρείων, 
ε. Κοινωνικής Υπηρεσίας. 

στ. Παραϊατρικών Επαγγελμάτων (Τεχνολόγων). 

3. Η Υποδιεύθυνση Οικονομικού στα τμήματα: 
α. Οικονομικού. 

β. Πληροφορικής - Οργάνωσης. ? 

γ. Διατροφής και στα 
Αυτοτελή Γραφεία: 
α. Επιστασίας, 
β. Ιματισμού. 

4. Η Υποδιεύθυνση Τεχνικού στα τμήματα: 
α. Τεχνικού. 

β. Βιοϊατρικής Τεχνολογίας. 

Άρθρο 10. 

Αρμοδιότητες Υπηρεσιών 

Οι αρμοδιότητες κάθε υπηρεσίας του Νοσοκομείου ορίζονται ως ακο¬ 
λούθως: 

α. Αρμοδιότητες Ιατρικής Υπηρεσίας είναι: 

Η προώθηση και προαγωγή της υγείας, της έρευνας και της εκπαί¬ 
δευσης, η παροχή υπηρεσιών υγείας και ο προγραμματισμός και ο έλεγ¬ 
χος των παρεχομένων υπηρεσιών. " 

2. Αρμοδιότητες Φαρμακευτικού Τμήματος: 

Έχει την ευθύνη για τον προγραμματισμό προμηθειών, τη φύλαξη, 
την ταξινόμηση, την παρασκευή ιδιοσκευασμάτων, τον έλεγχο, τη χορή¬ 
γηση, τη διανομή, τη διακίνηση και διαχείριση του φαρμακευτικού και 
λοιπού υλικού αρμοδιότητας του Ε.Ο.Φ. Ακόμη έχει την ευθύνη του επι¬ 
στημονικού ελέγχου του συνταγολογίου, της εκτέλεσης οποιασδήποτε 
συνταγής που θα ζητήσει το ιατρικό τμήμα καθώς και του ελέγχου των 
προς εκτέλεση συνταγών. 

3. Αρμοδιότητες της Νοσηλευτικής Υπηρεσίας είναι: 

Η παροχή νοσηλείας στους αρρώστους, σύμφωνα με τα διδάγματα 
της νοσηλευτικής και στο πλαίσιο των κατευθύνσεων των υπευθύνων σε 
κάθε περίπτωση γιατρών, η προώθηση και προαγωγή της νοσηλευτι¬ 
κής και της εκπαίδευσης στον τομέα αυτό και ο προγραμματισμός και ο 
έλεγχος των παρεχομένων υπηρεσιών. 

4. Αρμοδιότητες της Διοικητικής Υπηρεσίας είναι: 
α) Τμήμα Προσωπικού: 

Φροντίζει για κάθε θέμα που έχει σχέση με την υπηρεσιακή κατά¬ 
σταση του προσωπικού του Νοσοκομείου, καθώς και για την εποπτεία 
και έλεγχο του προσωπικού όλων των υπηρεσιών του Νοσοκομείου, 
β) Τμήμα Γραμματείας: 

Φροντίζει για κάθε θέμα που έχει σχέση με την οργάνωση της γραμ¬ 
ματειακής στήριξης σύμφωνα με τις αποφάσεις της Διοίκησης και των 
άλλων υπηρεσιών του Νοσοκομείου, την τήρηση του γενικού πρωτοκόλ¬ 
λου, τη διακίνηση της αλληλογραφίας και την αντιμετώπιση κάθε προ¬ 
βλήματος για τη διεκπεραίωση του έργου του Νοσοκομείου, 
γ) Τμήμα Κίνησης Αρρώστων: 

Η φροντίδα για την έκδοση εισιτηρίων για την εισαγωγή των αρρώ¬ 
στων, την έκδοση των εξιτηρίων και την τήρηση καταλόγου αναμονής 
εισαγωγής. Τηρεί βιβλίο κενών κάθε φορά κρεβατιών και ενημερώνει 
τους αρρώστους για την εισαγωγή τους, σύμφωνα με τη σειρά στον κα¬ 
τάλογο αναμονής. Φροντίζει για τη λογιστική παρακολούθηση της μερί¬ 
δας των νοσηλευομένων, τη χρέωση δαπανών νοσηλείας και την έκδοση 
των δελτίων παροχής υπηρεσιών. Τηρεί βιβλίο ασθενών και παρέχει 
κάθε πληροφορία γι’ αυτούς. Επίσης τηρεί λεπτομερή στατιστικά στοι¬ 
χεία της νοσηλευτικής κίνησης. Χορηγεί πιστοποιητικά στους αρρώ¬ 
στους ότα τα ζητούν, μετά από υποβολή σχετικής αίτησης. 

δ) Τμήμα Γραμματείας Εξωτερικών Ιατρείων: Η ευθύνη και φρο¬ 
ντίδα για τη γραμματειακή στήριξη των τακτικών εξωτερικών ια¬ 
τρείων, την υποδοχή και εξυπηρέτηση των προσερχομένων σ’ αυτά αρ¬ 
ρώστων. Τηρεί τα αρχεία και τα βιβλία κίνησης των εξωτερικών ια- 
' τρείων. Ρυθμίζει τη σειρά προσέλευσης των αρρώστων και προγραμμα¬ 
τίζει την επανεξέτασή τους με προσυνεννόηση. Χορηγεί πιστοποιητικά 
στους αρρώστους όταν τα ζητούν, μετά από υποβολή σχετικής αίτησης. 

Ενημερώνει το κοινό για τις ώρες λειτουργίας των τακτικών εξωτερι¬ 
κών ιατρείων και για τον τρόπο λειτουργίας τους, 
ε) Τμήμα Κοινωνικής Υπηρεσίας: 

Η ευθύνη και φροντίδα για τη συμπαράσταση στους νοσηλευομένους 
στο Νοσοκομείο για κάθε κοινωνικό τους πρόβλημα, την αναζήτηση και 

διερεύνηση των αιτίων που προκαλοϋν τα προβλήματα αυτά κατά περί¬ 
πτωση και γενικά φροντίζει για την αντιμετώπιση των κοινωνικών αυ¬ 
τών προβλημάτων στο πλαίσιο της γενικότερης κοινωνικής πολιτικής 
της Πολιτείας. 

στ) Τμήμα Παραϊατρικών Επαγγελμάτων (Τεχνολόγων): 
Εντάσσονται οι δραστηριότητες των τεχνολόγων ιατρικών εργαστη¬ 
ρίων, των τεχνολόγων εμφανιστών - χειριστών, των εργοθεραπευτών, 
των λογοθεραπευτών και φυσιοθεραπευτών, όπως αυτές εξειδικεύονται 
στον εσωτερικό κανονισμό λειτουργίας του Νοσοκομείου. 

ζ) Τμήμα Οικονομικού: ' 

Η φροντίδα για τη μελέτη των οικονομικών αναγκών του ιδρύματος 
και την εισήγηση για την έγκαιρη επεξεργασία των προτάσεων για την 
κατάρτιση του προϋπολογισμού του Ιδρύματος, την πραγματοποίηση 
των δαπανών, την εκκαθάριση των αποδοχών προσωπικού και λοιπών 
αποζημιώσεων, την προμήθεια, διαχείριση και φύλαξη των εφοδίων και 
υλικών που χρειάζονται για τη λειτουργία του Νοσοκομείου, την κατάρ¬ 
τιση του ισολογισμού και απολογισμού, την τήρηση των λογιστικών βι¬ 
βλίων καθώς και την είσπραξη των εσόδων του Νοσοκομείου, την ευ¬ 
θύνη για τη διαφύλαξη της περιουσίας του Ιδρύματος και την τήρηση 
των οικονομικών στατιστικών στοιχείων, 
η) Τμήμα Πληροφορικής Οργάνωσης: 

Η ευθύνη για την οργάνωση και λειτουργία της μηχανογράφησης, 
της επεξεργασίας και τήρησης μηχανογραφικών στατιστικών στοι¬ 
χείων, της παροχής και διακίνησης πληροφοριών στις υπηρεσίες του 
Νοσοκομείου, στο Υπουργείο Υγείας, Πρόνοιας και Κοινωνικών Ασφα¬ 
λίσεων και στους άλλους αρμόδιους φορείς και κάθε άλλη συναφή εργα¬ 
σία. 

θ) Τμήμα Διατροφής: 

Ανήκουν οι δραστηριότητες που σχετίζονται με τη διαμόρφωση δια¬ 
τροφικών σχημάτων ασθενών και προσωπικού και με την πληροφόρηση 
και εκπαίδευση των νοσηλευομένων ασθενών και των ασθενών των εξω¬ 
τερικών ιατρείων, που έχουν ανάγκη από ειδική διαιτητική αγωγή. Στο 
τμήμα διατροφής εντάσσονται επίσης οι επιστημονικές, οργανωτικές, 
εκπαιδευτικές και διοικητικές δραστηριότητες όλων όσων απασχολού¬ 
νται με τα τρόφιμα από την προμήθεια μέχρι την κατανάλωσή τους, 
ι) Γραφείο Επιστασίας: 

Φροντίζει για κάθε θέμα που έχει σχέση με την καθαριότητά των χώ¬ 
ρων του Νοσοκομείου και την εποπτεία των γενικών εργασιών και μετα¬ 
φορών. 

ια) Γραφείο Ιματισμού: Η φύλαξη, η διανομή, η επιδιόρθωση και η 
καθαριότητα του ιματισμού του προσωπικού του Νοσοκομείου καθώς 
και του ιματισμού για εξυπηρέτηση των νοσηλευομένων. 
ιβ) Τμήμα Τεχνικού: 

Η ευθύνη για τον προγραμματισμό και την εισήγηση της εκτέλεσης 
των απαραίτητων έργων ανάπτυξης, συντήρησης, ανανέωσης και διαρ¬ 
κούς βελτίωσης των κτιριακών και μηχανολογικών ^εγκαταστάσεων 
του Ιδρύματος και για την προμήθεια του απαραίτητου εξοπλισμού. Κα¬ 
ταρτίζει μελέτες για την εκτέλεση έργων, επιβλέπει την εκτέλεσή τους 
και έχει τη φροντίδα για την ποιοτική και ποσοτική παραλαβή τους. Η 
ευθύνη για την ομαλή λειτουργία των ηλεκτρολογικών εγκαταστάσεων, 
των εγκαταστάσεων παροχής αερίων, των εγκαταστάσεων παροχής 
νάρκωσης στα χειρουργεία και γενικά για την ομαλή λειτουργία των τε¬ 
χνολογικών εγκαταστάσεων. Φροντίζει για τη συντήρηση και κανονική 
λειτουργία του επιστημονικού και τεχνολογικού εξοπλισμού, καθώς και 
των οχημάτων του Ιδρύματος. 

ιγ) Τμήμα Βιοϊατρικής Τεχνολογίας: 

Η ευθύνη και φροντίδα της ορθολογικής χρήσης του ιατρικού επιστη¬ 
μονικού εξοπλισμού καθώς και η οργανωμένη τεχνική υποστήριξή του. 

5. Οι αρμοδιότητες των υπηρεσιών, όπως καθορίζονται με τις διατά¬ 
ξεις του άρθρου αυτού, ασκούνται σύμφωνα με όσα λεπτομερώς ορίζο¬ 
νται με τον εσωτερικό κανονισμό λειτουργίας του Νοσοκομείου και εφό¬ 
σον δεν έχει εκδοθεί εσωτερικός κανονισμός λειτουργίας, σύμφωνα με 
τις αποφάσεις του Διοικητικού Συμβουλίου και τις γενικότερες κατευ¬ 
θύνσεις και υποδείξεις του Υπουργείου Υγείας, Πρόνοιας και Κοινωνι¬ 
κών Ασφαλίσεων. 

Άρθρο 11. 

Στελέχωση Ιατρικής Υπηρεσίας 
Η Ιατρική Υπηρεσία στελεχώνεται: 

α) Από γιατρούς που ^κατέχουν θέσεις κλάδου γιατρών Ε.Σ.Υ, που 
συνιστώνται, σύμφωνα με τις διατάξεις του άρθρου 25 του Ν. 1397/ 
83, στον κλάδο γιατρών Ε.Σ.Υ. του Υπουργείου Υγείας, Πρόνοιας και 
Κοινωνικών Ασφαλίσεων και κατανέμονται στο Νοσοκομείο αυτό. 

β) Από ειδικευόμενους γιατρούς που τοποθετούνται σε θέσεις ειδικευ- 
ομένων γιατρών, που έχουν συσταθεί με οποιοδήποτε τρόπο μέχρι τη 


δημοσίευση της απόφασης αυτής ή που συνιστώνται σύμφωνα με τις 
διατάξεις που ισχύουν κάθε φορά. 

γ) Από άλλους επιστήμονες που προσφέρουν συναφείς υπηρεσίες με το 
έργο της Ιατρικής Υπηρεσίας των παρακάτω κατά κατηγορία κλάδων, 
σε καθένα από τους οποίους συνιστώνται οι αντίστοιχα οριζόμενες θέ¬ 
σεις: 

ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΦΑΡΜΑΚΟΠΟΙΩΝ 

Επτά (7) θέσεις 

ΚΛΑΔΟΣ ΠΕ ΦΥΣΙΚΩΝ - ΑΚΤΙΝΟΦΥΣΙΚΩΝ 
Δύο (2) θέσεις 

ΚΛΑΔΟΣ ΠΕ ΨΥΧΟΛΟΓΩΝ 
Πέντε (5) θέσεις 

ΚΛΑΔΟΣ ΠΕ ΧΗΜΙΚΩΝ - ΒΙΟΧΗΜΙΚΩΝ 
Οκτώ (8) θέσεις 
ΚΛΑΔΟΣ ΠΕ ΒΙΟΛΟΓΩΝ 
Τρεις (3) θέσεις 

δ) Από προσωπικό των παρακάτω κατά κατηγορία κλάδων, σε κα¬ 
θένα από τους οποίους συνιστώνται οι αντίστοιχα οριζόμενες θέσεις: 
ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΒΟΗΘΩΝ ΦΑΡΜΑΚΕΙΟΥ 
Επτά (7) θέσεις 

Άρθρο 12. 

Στελέχωση Νοσηλευτικής Υπηρεσίας 
Η Νοσηλευτική υπηρεσία στελεχώνεται από προσωπικό των παρα¬ 
κάτω κατά κατηγορία κλάδων, σε καθένα από τους οποίους συνιστώ- 
νται οι αντίστοιχα οριζόμενες θέσεις: 

Α’ ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΝΟΣΗΛΕΥΤΩΝ - ΤΡΙΩΝ 

Είκοσι (20) θέσεις 

Β' ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΝΟΣΗΛΕΥΤΩΝ - ΤΡΙΩΝ 

Τριακόσιες δέκα (310) θέσεις 

Οι δέκα (10) θέσεις του κλάδου αυτού συμπληρώνονται κατά τον 
αριθμό που δε συμπληρώνονται, λόγω έλλειψης υποψηφίων, οι αντίστοι¬ 
χες θέσεις του κλάδου ΠΕ νοσηλευτών - τριών. 

ΚΛΑΔΟΣ ΤΕ ΕΠΙΣΚΕΠΤΩΝ - ΤΡΙΩΝ 
Δέκα (10) θέσεις 
Γ' ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΑΔΕΛΦΩΝ ΝΟΣΟΚΟΜΩΝ 
Πεντακόσιες σαράντα (540) θέσεις 

Οι εκατόν ογδόντα (180) θέσεις του κλάδου αυτού συμπληρώνονται 
κατά τον αριθμό που δε συμπληρώνονται, λόγω έλλειψης υποψηφίων, οι 
αντίστοιχες θέσεις του κλάδου ΤΕ νοσηλευτών - τριών. 

Οι διακόσιες είκοσι (220) θέσεις του κλάδου συμπληρώνονται κατά 
τον αριθμό που κενώνονται κάθε φορά οι διακόσιες είκοσι (220) θέσεις 
του προσωρινού κλάδου ΔΕ πρακτικών νοσοκόμων. 

ΚΛΑΔΟΣ ΔΕ ΠΡΑΚΤΙΚΩΝ ΝΟΣΟΚΟΜΩΝ (ΠΡΟΣΩΡΙΝΟΣ) 
Διακόσιες είκοσι (220) θέσεις 

Οι θέσεις του κλάδου αυτού καταργούνται, μετά την με οποιονδήποτε 
τρόπο αποχώρηση των υπαλλήλων που τις κατέχουν. 

Δ' ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΒΟΗΘΗΤΙΚΟΥ ΥΓΕΙΟΝΟΜΙΚΟΥ ΠΡΟΣΩΠΙ¬ 
ΚΟΥ 

Διακόσιες σαράντα (240) θέσεις 
Ο κλάδος αυτός περιλαμβάνει τις ειδικότητες: 

Μεταφορέων ασθενών και Βοηθών θαλάμου. 

Το '/ε των θέσεων του κλάδου αυτού κατανέμεται στις ειδικότητες: 
Μεταφορέων ασθενών: Εβδομήντα τρεις (73) θέσεις. 

Βοηθών θαλάμου: Σαράντα επτά (47) θέσεις 
Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

Οι εκατόν τριάντα (130) θέσεις του κλάδου αυτού συμπληρώνονται 
κατά τον αριθμό που κενώνονται κάθε φορά οι εκατόν τριάντα (130) θέ¬ 
σεις του προσωρινού κλάδου ΥΕ πρακτικών νοσοκόμων. 

ΚΛΑΔΟΣ ΥΕ ΠΡΑΚΤΙΚΩΝ ΝΟΣΟΚΟΜΩΝ (Προσωρινός) 
Εκατόν τριάντα (130) θέσεις 

Οι θέσεις του κλάδου αυτού καταργούνται μετά τη με οποιοδήποτε 
τρόπο αποχώρηση των υπαλλήλων που τις κατέχουν. 

Άρθρο' 13. 

Στελέχωση Διοικητικής Υπηρεσίας 
Η Διοικητική Υπηρεσία στελεχώνεται από προσωπικό των παρα¬ 
κάτω κατά κατηγορία κλάδων, σε καθένα από τους οποίους συνιστώ- 
νται οι αντίστοιχα οριζόμενες θέσεις: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α’ ΚΑΤΗΓΟΡΙΑ ΠΕ 

ΚΛΑΔΟΣ ΠΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Δεκαέξι (16) θέσεις 
ΚΛΑΔΟΣ ΠΕ ΙΕΡΕΩΝ 
Λΐία (1) θέση 

ΚΛΑΔΟΣ ΠΕ ΠΛΗΡΟΦΟΡΙΚΗΣ 
Μία (1) θέση 

ΚΛΑΔΟΣ ΠΕ ΣΤΑΤΙΣΤΙΚΗΣ 
Μίο^(1) θέση 

ΚΛΑΔΟΣ ΠΕ ΔΙΑΙΤΟΛΟΓΩΝ 
Πέντε (5) θέσεις. 

ΚΛΑΔΟΣ ΠΕ ΚΟΙΝΩΝΙΚΩΝ ΛΕΙΤΟΥΡΓΩΝ 
Μία (1) θέση 

ΚΛΑΔΟΣ ΠΕ ΜΗΧΑΝΙΚΩΝ 
Πέντε (5) θέσεις 

Οι θέσεις του κλάδου αυτού κατανέμονται στις ειδικότητες: 
Μηχανολόγων - Μηχανικών: μία (1) θέση 
Ηλεκτρολόγων - Μηχανικών: μία (1) θέση 
Πολιτικών - Μηχανικών: μία (1) θέση 
Ηλεκτρονικών - Μηχανικών: μία (1) θέση 
Αρχιτεκτόνων - Μηχανικών: μία (1) θέση 
ΚΛΑΔΟΣ ΠΕ ΛΟΓΟΘΕΡΑΠΕΥΤΩΝ 
Μία (1) θέση 

Σε περίπτωση μη συμπλήρωσης της θέσης του κλάδου Λογοθεραπευ- 
τών της κατηγορίας ΠΕ, λόγω έλλειψης υποψηφίων, η θέση αυτή συ¬ 
μπληρώνεται στον κλάδο Λογοθεραπευτών της κατηγορίας ΤΕ. 

Β' ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΔΙΟΙΚΗΣΗΣ ΝΟΣΟΚΟΜΕΙΩΝ 
Δώδεκα (12) θέσεις 
ΚΛΑΔΟΣ ΤΕ ΛΟΓΙΣΤΙΚΗΣ 
Οκτώ (8) θέσεις 

ΚΛΑΔΟΣ ΤΕ ΦΥΣΙΟΘΕΡΑΠΕΥΤΩΝ 
Τριάντα επτά (37) θέσεις 
ΚΛΑΔΟΣ ΤΕ ΕΡΓΟΘΕΡΑΠΕΥΤΩΝ 
Δύο (2) θέσεις 

ΚΛΑΔΟΣ ΤΕ ΤΕΧΝΟΛΟΓΩΝ ΤΡΟΦΙΜΩΝ 
Μία (1) θέση 

ΚΛΑΔΟΣ ΤΕ ΝΗΠΙΑΓΩΓΩΝ 
Τρεις (3) θέσεις 

ΚΛΑΔΟΣ ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 
Εννέα (9) θέσεις 

ΚΛΑΔΟΣ ΤΕ ΙΑΤΡΙΚΩΝ ΕΡΓΑΣΤΗΡΙΩΝ (ΤΕΧΝΟΛΟΓΩΝ) 
Δεκαέξι (16) θέσεις 

ΚΛΑΔΟΣ ΤΕ ΡΑΔΙΟΛΟΓΙΑΣ - ΑΚΤΙΝΟΛΟΓΙΑΣ (ΧΕΙΡΙΣΤΩΝ 
- ΕΜΦΑΝΙΣΤΩΝ) 

Δεκαέξι (16) θέσεις 

ΚΛΑΔΟΣ ΤΕ ΕΠΟΠΤΩΝ ΔΗΜΟΣΙΑΣ ΥΓΕΙΑΣ 
Μία (1) θέση 

ΚΛΑΔΟΣ ΤΕ ΒΙΒΛΙΟΘΗΚΟΝΟΜΩΝ 
Δύο (2) θέσεις 

ΚΛΑΔΟΣ ΤΕ ΠΛΗΡΟΦΟΡΙΚΗΣ 
Δύο (2) θέσεις 

ΚΛΑΔΟΣ ΤΕ ΤΕΧΝΟΛΟΓΙΚΩΝ ΕΦΑΡΜΟΓΩΝ 
Έξι (6) θέσεις 

Ο κλάδος αυτός περιλαμβάνει τις ειδικότητες: 

Ηλεκτρονικών - Τεχνικών, Υπομηχανικών και Σχεδιαστών. 

Το 1/2 των θέσεων του κλάδου αυτού κατανέμεται στις ειδικότητες: 
Ηλεκτρονικών - Τεχνικών: Δύο (2) θέσεις 
Υπομηχανικών: Μία (1) θέση 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξής αυτών. 

Γ’ ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 

Πενήντα οκτώ (58) θέσεις 

ΚΛΑΔΟΣ ΔΕ ΔΑΚΤΥΛΟΓΡΑΦΩΝ 

Δέκα (10) θέσεις 

ΚΛΑΔΟΣ ΔΕ ΤΗΛΕΦΩΝΗΤΩΝ 

Δεκαέξι (16) θέσεις 

ΚΛΑΔΟΣ ΔΕ ΓΡΑΜΜΑΤΕΩΝ ΝΟΣΗΛΕΥΤΙΚΩΝ ΤΜΗΜΑ¬ 
ΤΩΝ 

Είκοσι (20) θέσεις 

ΚΛΑΔΟΣ ΔΕ ΠΡΟΣΩΠΙΚΟΥ Η/Υ 
Πέντε (5) θέσεις * 

ΚΛΑΔΟΣ ΔΕ ΧΕΙΡΙΣΤΩΝ ΙΑΤΡΙΚΩΝ ΣΥΣΚΕΥΩΝ 


Πέντε (5) θέσεις 

ΚΛΑΔΟΣ ΔΕ ΠΑΡΑΣΚΕΥΑΣΤΩΝ 
Τριάντα τέσσερις (34) θέσεις 

Οι πέντε (5) θέσεις του κλάδου αυτού συμπληρώνονται κατά τον 
αριθμό που δε συμπληρώνονται, λόγω έλλειψης υποψηφίων, οι αντίστοι¬ 
χες θέσεις του κλάδου ΤΕ ιατρικών εργαστηρίων (τεχνολόγων). 
ΚΛΑΔΟΣ ΔΕ ΧΕΙΡΙΣΤΩΝ ΕΜΦΑΝΙΣΤΩΝ 
Είκοσι τέσσερις (24) θέσεις 

Οι πέντε (5) θέσεις του κλάδου αυτού συμπληρώνονται κατά τον 
αριθμό που δε συμπληρώνονται, λόγω έλλειψης υποψηφίων, οι αντίστοι¬ 
χες θέσεις του κλάδου ΤΕ ραδιολογίας - ακτινολογίας (χειριστών - εμ- 
φανιστών). 

ΚΛΑΔΟΣ ΔΕ ΜΑΓΕΙΡΩΝ 
Τέσσερις (4) θέσεις 
ΚΛΑΔΟΣ ΔΕ ΚΗΠΟΥΡΩΝ 
Δύο (2) θέσεις 

ΚΛΑΔΟΣ ΔΕ ΠΡΟΣΩΠΙΚΟΥ ΑΣΦΑΛΕΙΑΣ 
Έξι (6) θέσεις 

ΚΛΑΔΟΣ ΔΕ ΤΕΧΝΙΚΟΣ 
Εκατόν τριάντα εννέα (139) θέσεις 
Ο κλάδος αυτός περιλαμβάνει τις ειδικότητες: 

Ηλεκτρονικών - τεχνιτών, Ηλεκτροτεχνιτών, Θερμαστών, Εργοδη¬ 
γών, Σχεδιαστών, Μηχανοτεχνιτών, Υδραυλικών - Θερμοϋδραυλικών, 
Οικοδόμων - Κτιστών - Αμμοκονιαστών, Ξυλουργών - Επιπλοποιών 
- Ταπετσέρηδων, Ψυκτικών, Ελαιοχρωματιστών - Υδροχρωματι¬ 
στών, Σιδηρουργών - Οξυγονοκολλητών - Αλουμινοκατασκευαστών, 
Οδηγών αυτοκινήτων, Κοπτριών - Ραπτριών - Γαζωτριών, Αποστει- 
ρωτών - Απολυμαντών - Κλιβανιστών, Κουρέων και άλλες συναφείς 
ειδικότητες. 

Το 1/2 των θέσεων του κλάδου αυτού κατανέμεται στις ειδικότητες: 

Ηλεκτρονικών - Τεχνιτών: μία (1) θέση 

Μηχανοτεχνιτών: δύο (2) θέσεις 

Ηλεκτροτεχνιτών: έξι (6) θέσεις 

Εργοδηγών: μία (1) θέση 

Οδηγών αυτοκινήτων: τριάντα τρεις (33) θέσεις ^ 

Υδραυλικών - Θερμοϋδραυλικών: τέσσερις (4) θέσεις 
Σιδηρουργών - Οξυγονοκολλητών - Αλουμινοκατασκευαστών: μία 
(1) θέση 

Ψυκτικών: μία (1) θέση 

Οικοδόμων - Κτιστών - Αμμοκονιαστών: μία (1) θέση 
Ελαιοχρωματιστών - Υδροχρωματιστών: τρεις (3) θέσεις 
Αποστειρωτών - Απολυμαντών - Κλιβανιστών: τρεις (3) θέσεις 
Θερμαστών: δύο (2) θέσεις 

Κοπτριών - Ραπτριών - Γαζωτριών: εννέα (9) θέσεις 
Ξυλουργών - Επιπλοποιών - Ταπετσέρηδων: τρεις (3) θέσεις 
Η κατανομή των λοιπών θέσξων στις ειδικότητες γίνεται κάθε φορά 
με την απόφαση προκήρυξης αυτών. 

Δ' ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ 
Σαράντα (40) θέσεις 

Ο κλάδος αυτός περιλαμβάνει τις ειδικότητες: 

Κλητήρων, Θυρωρών, Βοηθών Αποθηκαρίων, Ταξινόμων ιματισμού 
και άλλες συναφείς ειδικότητες. 

Το '/ε των θέσεων του κλάδου αυτού κατανέμεται στις ειδικότητες: 

Κλητήρων: τέσσερις (4) θέσεις 

Θυρωρών: δώδεκα (12) θέσεις 

Βοηθών Αποθηκαρίων: δύο (2) θέσεις 

Ταξινόμων ιματισμού: δύο (2) θέσεις 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Διακόσιες (200) θέσεις 

Ο κλάδος αυτός περιλαμβάνει τις ειδικότητες: 

Καθαριστών - τριών, Πλυντών - τριών, Πρεσσαδόρων - Σιδηρωτών - 
τριών, Επιμέλειας κήπων. 

Το '/ε των θέσεων του κλάδου αυτού κατανέμεται στις ειδικότητες: 
Καθαριστών - τριών: ογδόντα δύο (82) θέσεις 
Πλυντών - τριών: οκτώ (8) θέσεις 

Πρεσσαδόρων - Σιδηρωτών - τριών: επτά (7) θέσεις 
Επιμέλειας κήπων: τρεις (3) θέσεις 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών 

ΚΛΑΔΟΣ ΥΕ ΠΡΟΣΩΠΙΚΟΥ ΕΣΤΙΑΣΗΣ 
Εκατόν δέκα (110) θέσεις 

0 κλάδος αυτός περιλαμβάνει τις ειδικότητες: 

Βοηθών μαγείρων, Τραπεζοκόμων, Λαντζέρηδων. 

Το ι Α των θέσεων του κλάδου αυτού κατανέμεται στις ειδικότητες: 
Βοηθών μαγείρων: πέντε (5) θέσεις 
Τραπεζοκόμων: σαράντα πέντε (45) θέσεις 
Λαντζέρηδων: πέντε (5) θέσεις. 

Η κατανομή των λοιπών θέσεων στις ειδικότητες γίνεται κάθε φορά 
με την απόφαση προκήρυξης αυτών. 

ΚΛΑΔΟΣ ΤΕ ΕΡΓΑΤΩΝ 
Είκοσι πέντε (25) θέσεις 

ΚΛΑΔΟΣ ΤΕ ΦΥΛΑΚΩΝ - ΝΤΚΤΟΦΤΛΑΚΩΝ 
Τέσσερις (4) θέσεις ■ 

Ε' ΘΕΣΕΙΣ ΜΕ ΜΙΣΘΟ ΕΝΤΟΛΗΣ 
Δύο (2) θέσεις δικηγόρων 

Άρθρο 14. 

Προσόντα διορισμού 

1. Τα προσόντα διορισμού που απαιτούνται κατά κατηγορία, κλάδο 
και ειδικότητα, καθορίζονται με την ΔΙΟΔ/Φ.01/23/4205/30.4.86, 
απόφαση του Υπουργού Προεδρίας της Κυβέρνησης «Καθορισμός προ¬ 
σόντων διορισμού» (ΓΙροσοντολόγιο - Κλαδολόγιο) (Φ.Ε.Κ. 318/Β/ 
86 ). 

2. Για τις θέσεις δικηγόρων με μισθό.εντολής απαιτείται επιπλέον 
.των τυπικών προσόντων και άδεια άσκησης δικηγορίας στον Άρειο 
’ Πάγο. 

3. Για τον κλάδο ΠΕ Λογοθεραπευτών, πτυχίο ή δίπλωμα Λογοθε¬ 
ραπείας ή Λογοπεδικής ή Λογοπαθολογίας (5ΡΕΕΕΗ ΑΝϋ ΙΆΝ- 
ΟυΑΟΕ ΡΑΤΗΟΕΟΟΙ8Τ) ή Θεραπείας Λόγου ή Αγωγής Λόγου, 
αντίστοιχης σχολής Α.Ε.Ι. της ημεδαπής ή σχολής αντίστοιχης ειδικό¬ 
τητας της αλλοδαπής, ισότιμης βαθμίδας με Α.Ε.Ι. της ημεδαπής. 

Σε περίπτωση που δεν υπάρχουν υποψήφιοι με τα προσόντα αυτά, 
στις θέσεις αυτές μπορεί να προσλαμβάνονται πτυχιούχοι Φιλοσοφικής 
σχολής με μετεκπαίδευση ενός έτους τουλάχιστον στη Λογοθεραπεία 
και Φωνολογία. 

4. Για τον κλάδο ΔΕ Προσωπικού Ασφαλείας, ότι ισχύει και για τον 
κλάδο ΔΕ Διοικητικό - Λογιστικό. Όσον αφορά όμως τα θέματα πρόσ¬ 
ληψης, εκπαίδευσης, πειθαρχικού δικαίου, ενδυμασίας (στολής) κ.λπ. 
του κλάδου αυτού, εφαρμόζονται οι διατάξεις του Ν. 1339/83, όπως 
ισχύουν κάθε φορά. 

5. Για τον κλάδο ΔΕ Γραμματέων Νοσηλευτικών Τμημάτων απαι¬ 
τείται απολυτήριος τίτλος Λυκείου ή Εξαταξίου Γυμνασίου ή ισοτίμου 
σχολείου ανεξάρτητα από ειδικότητα και καλή γνώση μίας ή δύο κατά 
περίπτωση ξένων γλωσσών, που ορίζονται με την προκήρυξη πλήρωσης 
των θέσεων αυτών, καθώς και καλή γνώση Ελληνικής και Λατινικής 
γραφομηχανής. 

Άρθρο 15. 

Προϊστάμενοι Υπηρεσιών. 

1. Στην Ιατρική Υπηρεσία προΐσταται η Επιστημονική Επιτροπή του 
άρθρου 12 του Ν. 1397/83. Στους τομείς και τα τμήματα αυτής οι 
Προϊστάμενοι ορίζονται σύμφωνα με τις διατάξεις των παραγράφων 3 
και 4 του άρθρου 11 του Ν. 1397/83. 

2. Στο Φαρμακευτικό τμήμα προΐσταται υπάλληλος με βαθμό α’ της 
κατηγορίας ΠΕ του κλάδου Φαρμακοποιών. 

3. Στη Νοσηλευτική" Υπηρεσία προΐσταται: 

α) Στη Διεύθυνσή, υπάλληλος με βαθμό α' της κατηγορίας ΠΕ ή ΤΕ 
του κλάδου Νοσηλευτών - τριών. 

β) Στους τομείς, υπάλληλος με βαθμό α' της κατηγορίας ΠΕ ή ΤΕ 
του κλάδου Νοσηλευτών - τριών. 

γ) Στα τμήματα, υπάλληλος με βαθμό α' της κατηγορίας ΠΕ ή ΤΕ 
του κλάδου Νοσηλευτών - τριών ή υπάλληλος της κατηγορίας ΔΕ του 
κλάδου Αδελφών Νοσοκόμων με βαθμό α'. 

4. Στη Διοικητική Υπηρεσία προΐσταται: 

α) Στη Διεύθυνση και στις Υποδιευθύνσεις Διοικητικού και Οικονομι¬ 
κού υπάλληλος με βαθμό α’ της κατηγορίας ΠΕ του κλάδου Διοικητι¬ 
κού ί Λογιστικού. 

β) Στην Υποδιεύθυνση Τεχνικού, υπάλληλος με βαθμό α’ της κατη¬ 
γορίας ΠΕ του κλάδου Μηχανικών. 

Για τις περιπτώσεις α και β, αν δεν υπηρετούν υπάλληλοι με βαθμό α' 
της κατηγορίας ΠΕ προΐστανται υπάλληλοι με βαθμό α' της κατηγο¬ 
ρίας ΤΕ ή ΔΕ των αντίστοιχων κλάδων. 

γ) Σε καθένα από τα τμήματα Προσωπικού, Γραμματείας, Κίνησης 
Αρρώστων και Γραμματείας Εξωτερικών Ιατρείων, υπάλληλοι με 
βαθμό α' της κατηγορίας ΠΕ του κλάδου Διοικητικού - Λογιστικού ή 
της κατηγορίας ΤΕ του κλάδου Διοίκησης Νοσοκομείων ή της κατηγο¬ 
ρίας ΔΕ του κλάδου Διοικητικού - Λογιστικού. 


δ) Στο τμήμα Οικονομικού, υπάλληλος με βαθμό α' της κατηγορίας 
ΠΕ του κλάδου Διοικητικού - Λογιστικού ή της κατηγορίας ΤΕ του 
κλάδου Λογιστικής. 

ε) Στο τμήμα Τεχνικού, υπάλληλος με βαθμό α' της κατηγορίας ΠΕ 
του κλάδου Μηχανικών ή της κατηγορίας ΤΕ του κλάδου Τεχνολογι¬ 
κών Εφαρμογών. 

στ) Στο τμήμα Πληροφορικής - Οργάνωσης, υπάλληλος με βαθμό α’ 
της κατηγορίας ΠΕ ή ΤΕ του κλάδου Πληροφορικής. 

ζ) Στο τμήμα Διατροφής, υπάλληλος με βαθμό α' της κατηγορίας 
ΠΕ του κλάδου Διαιτολόγων. 

η) Στο τμήμα Κοινωνικής Υπηρεσίας, υπάλληλος με βαθμό α' της 
κατηγορίας ΠΕ ή ΤΕ του κλάδου Κοινωνικών Λειτουργών. 

θ) Στο τμήμα Βιοϊατρικής Τεχνολογίας, υπάλληλος με βαθμό α' της 
κατηγορίας ΠΕ του κλάδου Μηχανικών ή της κατηγορίας ΤΕ του κλά¬ 
δου Τεχνολογικών Εφαρμογών. 

ι) Στο τμήμα Παραϊατρικών Επαγγελμάτων (Τεχνολόγων) υπάλλη¬ 
λος με βαθμό α' της κατηγορίας ΤΕ του κλάδου Ιατρικών Εργαστηρίων 
ή του κλάδου Ραδιολογίας - Ακτινολογίας ή του κλάδου Φυσιοθεραπευ¬ 
τών ή του κλάδου Εργοθεραπευτών ή της κατηγορίας ΔΕ του κλάδου 
Παρασκευαστών ή του κλάδου Χειριστών - Εμφανιστών. 

ια) Στα αυτοτελή Γ ραφεία επιστασίας και ιματισμού, υπάλληλος με 
βαθμό α' της κατηγορίας ΤΕ του κλάδου Διοίκησης Νοσοκομείων ή της 
κατηγορίας ΔΕ του κλάδου Διοικητικού - Λογιστικού. 

5. Οι υπάλληλοι που θα προΐστανται στο Φαρμακευτικό τμήμα, στη 
Νοσηλευτική Υπηρεσία, στη Διοικητική Υπηρεσία και τις οργανικές 
υποδιαιρέσεις αυτών, σύμφωνα με τις παραγράφους 2, 3 και 4 του πα¬ 
ρόντος άρθρου, ορίζονται σύμφωνα με τις διατάξεις του άρθρου 9 του Ν. 
1586/86 «Βαθμολογική διάρθρωση των θέσεων του Δημοσίου, 
Ν.Π.Δ.Δ. και Ο.Τ.Α. και άλλες διατάξεις» (ΦΕΚ 37/Α/86). 

Άρθρο 16. 

1. Στο προσωπικό που εφημερεύει πέρα από το κανονικό ωράριο ερ¬ 
γασίας του παρέχεται δωρεάν τροφή κατά το διάστημα της εργασίας 
του. 

2. Με απόφαση του Διοικητικού Συμβουλίου του Νοσοκομείου μπο¬ 
ρεί να παρέχεται τροφή σ’ όλο το προσωπικό του Νοσοκομείου με κατα¬ 
βολή αντιτίμου που ισούται με το ποσό που καθορίζεται κάθε φορά για 
το ημερήσιο εφόδιο τροφής των νοσηλευομένων. 

Άρθρο 17. 

Αποκεντρωμένες Οργανικές Μονάδες. 

Στο Νοσοκομείο λειτουργούν ως αποκεντρωμένες οργανικές μονάδες 
του οι Σταθμοί Πρώτων Βοηθειών Αθήνας, Θεσσαλονίκης και Πάτρας. 

Άρθρο 18. 

Μεταβατικές διατάξεις. 

1. Κατά την πρώτη εφαρμογή του παρόντος Οργανισμού στους κλά¬ 
δους που οι θέσεις κατανέμονται σε περισσότερες από μία ειδικότητες 
κατατάσσονται ή εντάσσονται οι υπηρετούντες, κατά τη δημοσίευση της 
απόφασης αυτής, υπάλληλοι με τα αντίστοιχα προσόντα, ανεξάρτητα 
από την κατά ειδικότητα κατανομή τους. Η καθοριζόμενη κατανομή με¬ 
ταξύ των ειδικοτήτων εφαρμόζεται σταδιακά στο βαθμό που κενούνται 
οι θέσεις μετά τη με οποιοδήποτε τρόπο αποχώρηση των υπαλλήλων 
που τις κατέχουν. 

2. Το προσωπικό (εκτός του Ιατρικού) που υπηρετεί στο Νοσοκομείο 
κατά τη δημοσίευση της απόφασης αυτής, εντάσσεται ύστερα από τη 
γνώμη του αρμόδιου Υπηρεσιακού Συμβουλίου, στις θέσεις που συνι- 
στώνται με την απόφαση αυτή, σύμφωνα με τις διατάξεις της παραγρά¬ 
φου 2 του άρθρου 6 του Ν. 1397/83 (ΦΕΚ 143/Α/83) και τις διατά¬ 
ξεις του Ν. 1476/84 (ΦΕΚ 136/Α/84), όπως συμπληρώθηκαν με το 
άρθρο 13 του Ν. 1540/85 (ΦΕΚ 67/Α/85) και την ερμηνευτική διά¬ 
ταξη της παραγράφου 5 του άρθρου 27 του Ν. 1579/85 (ΦΕΚ 217/ 
Α/85). 

3. Όσοι από το προσωπικό του Νοσοκομείου δε συγκεντρώνουν τα 
νόμιμα προσόντα ή δεν υποβάλουν αίτηση για ένταξη, εξακολουθούν να 
υπηρετούν σε προσωρινές θέσεις, που συνιστώνται με απόφαση του Δ.Σ. 
του Νοσοκομείου και καταργούνται όταν κενωθούν με οποιοδήποτε 
τρόπο, σύμφωνα με τις διατάξεις της παρ. 2 του παρόντος άρθρου. 

4. Οι κενές οργανικές θέσεις σε κάθε κλάδο στον οποίο έχουν συστα- 
θεί προσωρινές θέσεις, σύμφωνα με την παράγραφο 3 του παρόντος άρ¬ 
θρου, πληρούνται στον εισαγωγικό βαθμό κατά τον αριθμό που κενού- 
νται και καταργούνται οι προσωρινές θέσεις, εφόσον ο συνολικός αριθ¬ 
μός των προσωρινών θέσεων δεν υπερβαίνει το σύνολο των οργανικών 
θέσεων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 2 Νοεμβρίου 1987 

0 ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 


♦ 


Αριθ. Δ2γ/οιχ. 31167 (2) 

Πλήρωση θέσης της Κατηγορίας ΠΕ στο Αντικαρκινικό Νοσοκομείο 
Θεσσαλονίκης «Θεαγένειο». 

Ο ΥΠΟΥΡΓΟΣ ΥΓΕΙΑΣ .ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 


Έχοντας υπόψη: 

1. Τις διατάξεις της παρ. 4 περ. ιγ του άρθρου 1 του Ν. 1320/83. 

2. Την απόφαση του Υπουργού Προεδρίας της Κυβέρνησης με αριθ. 
546/ Αύγουστος 1987. 

3. Τις επιτακτικές ανάγκες του Αντικαρκινικού Νοσοκομείου Θεσσα¬ 
λονίκης «Θεαγένειο», αποφασίζουμε: 

Εξαιρούμε από την εφαρμογή των διατάξεων του Ν. 1320/83 την 
τακτική πλήρωση μιας (1) θέσης της Κατηγορίας ΠΕ Φυσικού για την 
εύρυθμη λειτουργία του Αντικαρκινικού Νοσοκομείου Θεσσαλονίκης 
«Θεαγένειο». 


Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Αθήνα, 11 Νοεμβρίου 1987 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ ΠΡΟΝΟΙΑΣ ΚΑΙ 

ΑΠ. ΚΑΚΛΑΜΑΝΗΣ κοινωνικόν ασφαλίσεων 

ΓΙΑΝΗΣ ΦΛΩΡΟΣ 

' -♦- 

Αριθ. Φ. 1414/Β3/4151 (3) 

Παράταση προθεσμιών για τις μετεγγραφές στα ιδρύματα Τριτοβάθ¬ 
μιας Εκπαίδευσης. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 5 του Ν. 1674/1986 (ΦΕΚ 203 τ.Α'). 

2. Τις γνώμες του ΣΑΠ (συνεδρία 10ης 26ης Ιανουάριου 1987) και 
του ΣΤΕ (συνεδρία της 2ης και 13ης Φεβρουάριου 1987). 

3. Την αριθμ. Φ. 1414/Β3/ 2274/ 30.6.87 (ΦΕΚ 346 τ.Β/ 
1987) υπουργική απόφαση. 

4. Την 4/5822/ 24.9.87 (ΦΕΚ 528/Β/87) κοινή απόφαση του 
Πρωθυπουργού και του Υπουργού Εθν. Παιδείας και Θρησκευμάτων 
«αρμοδιότητες Υφυπουργών ΥΠΕΠΘ», αποφασίζουμε: 

Παρατείνουμε τις προθεσμίες που καθορίζουν οι διατάξεις της πα- 
ραγρ. 3 εδαφ. α,β του άρθρου 9 της υπουργικής απόφασης αριθ. Φ. 
141.4/Β3/ 2274/ 30.6.87 (ΦΕΚ 346/ τ.Β/1987) ως εξής: 
α) Μέχρι 20 Νοεμβρίου 1987 για την υποβολή δικαιολογητικών για 
μεταγραφές χωρίς εξετάσεις στα ΑΕΙ και ΤΕΙ. 

β) Μέχρι 7 Δεκεμβρίου 1987 για τη διενέργεια τούτων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 13 Νοεμβρίου 1987 

Ο ΥΦΥΠΟΥΡΓΟΣ 

ΓΙΑΝΝΗΣ ΚΩΝΣΤΑΝΤΙΝΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






